Odense Adresse-Contoirs Efterretninger, 1833-08-12
J Paris holdes daglige Konferentser imellem Hertugen af Broglio og den spanske Ambassadeur, og selv det spanske Kabinet skal nu betragte en diplomatisk Mellemkomst i det portugisiske Anliggende som det eneste Middel til at forebygge en Revolution i Spanien. Hr. Zea Bermude og Krigsministeren Cruz kjæmpe for en aktiv Jndblanding, medens Grev Ofalig modsætter sig sam ete. me, og der var endnu beordret flere Tropper til den portugisiske Grændse. Fra og til det østerrigske Ambassade=Hotel i Paris har Koureervexlingen i de sidste Dage ogsaa været overordentlig levende. J Berlin troede Man ikke heller, at det spanske Kabinet længe kunde blive uvirksom Tilskuer, ja fandt det ikke urimeligt, om Keiser Nicolaus vilde tale et Ord med i de portugisiske Stridigheder, ligesom Frankerig og Engelland havde gjort det i Østen, hvorved let kan opkomme ny Misforstaaelse imellem de store Magter, og det atter kan have lange Udsigter med Afvæbningen. J alFald synes det en vanskelig Opgave for Diplomatiken, hvorledes Man nu skal standse Don Pedros Fremskridt, hvis Sag er saa nøie forenet med den konstitutionelle Sag i Europa, og Man kan sige, at den tapre Napiers Seier har fremkaldt en ualmindelig Røre, hvortil Man ikke har kjendt Lige siden Warschaus Fald. Som det hedder, skal den russiske Grev Orlow ogsaa allerede igjen have faaet en ny vigtig Motion af sin Souverain. Efterat nemlig de tyrkiske Anliggender ere tiliendebragte, begynder Man, ifølge en Skrivelse fra Petersburg, atter at sysselsætte sig med andre politiske Forviklinger, hvilke kunne ansees som en Følge af Julirevolutionen. Herhid hører f. Ex. Belgien, der endnu stedse befinder sig i en Tilstand, hvori Næveretten synes at gjelde for den første Lov, Tydskland, Jtalien &c. Man forundrer sig, hedder det, meget over, i den halv-officielle Journal des Debats at læse en saa bitter og lidenskabelig Daddel over den sardinske Regjerings Forholdsregler, da Man dog hverken i Algier eller i Vendeen finder Beviser, for den Mildhed, som anbefales andre Regjeringer. Paa Hr. Fergussons bekjendte Motion om Pohlen spørges, om Kongeriget Belgiens Existents ogsaa er stipuleret i den Wiener Kongres=Akt, eller om de polske Revolutionsmænds Erklæring: at frakiende Huset Romanow den pohlske Krone og proklamere deres Nationaluafhængighed, maaskee stemmer mere med Wiener=Traktaten end Ruslands Forholdsregler, efterat det ved Sværdet atter havde underkastet sig Kongeriget Pohlen, Jsær kaldes Lord Palmersions Tale, ved denne Leilighed en Qvintessents af alle Oppositions mænd og Propagandaens Grundsætninger og lidet passende for en brittisk Statssekretair. Derpaa vises det høist Jnkonseqvente i, at han i Løbet af de langvarige Londonner Konferentser i de belgisk hollandske Anliggender ikke med eet Ord har berørt Wiener=Traktaten, der dog maa gjelde for Belgien som for Pohlen. Det omtvivles iøvrigt, at Lord Palmerston, hvis Krigslykken havde erklæret sig for Pohlakkerne, med den Wiener=Kongres=Akt i Haanden vilde have forlangt, at de igjen skulde underkaste sig Rusland. J hiin Skrivelse forsikres ogsaa, at der ikke bliver noget af Keiserens bebudede Reise i dette Aar. - Den 31 Juli om Morgenen havde den preussiske og sardinske Gesandt samt østerrigske Charge d'Affaires en Konferents hos Grev Pozzo di Borgo i Paris.